[{"text_idx": "#000000", "text": "Local and National News for Carmarthenshire"}, {"text_idx": "#000002", "text": "Mae\u2019r tywydd yn oeri a bydd mwy o bobl yn troi\u2019r thermostat i fyny neu\u2019n cynnau ta\u0302n i gael rhagor o wres."}, {"text_idx": "#000003", "text": "Ond mae Cyngor Sir Caerfyrddin yn annog pobl i sicrhau bod eu gwresogyddion nwy a thanwydd solet yn ddiogel ac wedi cael gwasanaeth."}, {"text_idx": "#000004", "text": "Mae timau o\u2019r is-adrannau Diogelu\u2019r Cyhoedd, Gwasanaethau Eiddo a Thai i gyd yn chwarae eu rhan drwy annog tenantiaid, landlordiaid a pherchnogion tai i sicrhau bod eu bwyleri a\u2019u tanau nwy a thanwydd solet yn cael eu cynnal a\u2019u cadw\u2019n iawn."}, {"text_idx": "#000005", "text": "Gallai methu a\u0302 gwneud hyn fod yn berygl bywyd \u2013 ar gyfartaledd, mae 50 o bobl y flwyddyn ledled y Deyrnas Unedig yn marw drwy gael eu gwenwyno gan garbon monocsid o ganlyniad i offer gwresogi sy\u2019n ddiffygiol."}, {"text_idx": "#000008", "text": "Ond mae gwaith cynnal a chadw blynyddol syml a gwiriadau rheolaidd yn ddigon i sicrhau eu bod yn gweithio\u2019n ddiogel."}, {"text_idx": "#000010", "text": "Yn flaenorol, mae\u2019r cyngor wedi gweithredu gwarant i gael mynediad i gartref tenant yn Llanelli ar o\u0302l methu yn eu hymdrechion i wasanaethu ei fwyler nwy, gan ddangos pa mor bwysig yw sicrhau bod offer gwresogi yn ddiogel."}, {"text_idx": "#000012", "text": "\u201cAr yr adeg hon, rydym hefyd yn atgoffa landlordiaid o\u2019u cyfrifoldebau tuag at eu tenantiaid, ac rydym yn annog tenantiaid i ganiata\u0301u i landlordiaid a chontractwyr wneud gwaith gwasanaethu yn ddi-oed.\u201d"}, {"text_idx": "#000013", "text": "Mae arwyddion cynnar gwenwyn carbon monocsid yn cynnwys teimlo eich bod ar fin llewygu neu bennau tost."}, {"text_idx": "#000016", "text": "Yn fyr, os oes gennych da\u0302n tanwydd solet:"}, {"text_idx": "#000017", "text": "\u00b7 Dylech sgubo simneiau o leiaf unwaith y flwyddyn"}, {"text_idx": "#000018", "text": "\u00b7 Dylech lanhau\u2019r gyddfblat a\u2019r ffliw bob pythefnos ac ar o\u0302l glaw trwm a gwyntoedd cryfion"}, {"text_idx": "#000019", "text": "\u00b7 Dylech waca\u0301u\u2019r blwch lludw o leiaf unwaith y dydd"}, {"text_idx": "#000020", "text": "\u00b7 I losgi\u2019n ddiogel, dylai\u2019r coed fod wedi cael digon o amser i sychu\u2019n iawn, ni ddylent gynnwys llawer o resin ac ni ddylent fod wedi\u2019u paentio na\u2019u farnisio."}, {"text_idx": "#000021", "text": "\u00b7 Mae angen awyru ystafelloedd gan fod angen awyr iach er mwyn i da\u0302n losgi\u2019n ddiogel."}, {"text_idx": "#000022", "text": "Cleifion canser y gwaed yn Sir Benfro a Cheredigion yn elwa o gronfeydd elusen y GIG"}, {"text_idx": "#000024", "text": "Hen linell reilffordd yn cael ei thrawsnewid yn llwybr cerdded a beicio newydd"}, {"text_idx": "#000025", "text": "MAE plant ysgol a grwpiau beicio lleol wedi helpu i agor llwybr cerdded a beicio newydd sbon yn Abertawe. Mae..."}]